বেহালা নামের উৎপত্তি সম্পর্কে একাধিক মত প্রচলিত আছে। লৌকিক বিশ্বাস অনুসারে "মনসামঙ্গল" কাব্যের প্রধান নারী চরিত্র বেহুলার নাম থেকে "বেহালা" নামটি এসেছে। অন্যমতে, "বহুলাপুর" শব্দটি থেকে "বেহালা" নামটি এসেছে। "বহুলা" কথার অর্থ "বহু নদীর হাত" বা "অন্ধকার নগরী"। আবার হিন্দু দেবী চণ্ডী বা কালীর অপর নাম "বহুলা"। বেহালা অঞ্চলের অধিবাসী রেভারেন্ড জেমস লং তার প্রথম দিকের লেখালিখিতে বেহালাকে "ব্যালা" ("Byala") নামে উল্লেখ করেছেন। নগরায়ণের আগে বেহালা অঞ্চলটি ছিল কয়েকটি গ্রামের সমষ্টি। প্রতিটি গ্রামের নামের সঙ্গে "-বেহালা" শব্দটি যুক্ত ছিল। যেমন - বাজারবেহালা, তামতেলবেহালা, বোঁড়শেবেহালা (বড়িশা), সরশুনোবেহালা (সরশুনো) ইত্যাদি। এমনকি দক্ষিণ শহরতলি পুরসভার নথিপত্রেও রাজারবাগানবেহালা, সাহাপুরবেহালা, নস্করপুরবেহালা ও সন্তোষবাটিবেহালার নামের উল্লেখ পাওয়া যায়।

ব্যুৎপত্তি
আজকের বেহালা
এম পি বিড়লা ফাউন্ডেশন হায়ার সেকেন্ডারি স্কুল
শিক্ষা প্রতিষ্ঠান